Palmerston Nortas
Palmerston Nortas (angl. Palmerston North, maor. Te Papa-i-oea) – miestas Naujojoje Zelandijoje, Šiaurės salos pietinėje dalyje, 140 km į šiaurę nuo Velingtono, prie Manavatu upės. Manavatu-Vanganujaus regiono administracinis centras. Geležinkelių ir plentų mazgas, veikia tarptautinis oro uostas. Metalo apdirbimo, tekstilės, maisto pramonė. Yra 1927 m. įkurtas Massey universitetas.